**หลักความเสมอภาค  (Equity)**

        ความเสมอภาค

 ใน กม.รัฐธรรมนูญได้กำหนดเรียงความเสมอภาคไว้ชัดเจนไม่ว่าจะเป็นการศึกษา, การบริการสาธารณสุข, การค้า, การลงทุน  การได้รับข้อมูลข่าวสารอย่างเสมอภาค

 “บุคคลย่อมเสมอภาคกัน  ในกฎหมายและการได้รับความคุ้มครองตามกฎหมายเท่าเทียมกัน  ไม่มีการเลือกปฏิบัติจากเหตุแห่งความแตกต่าง”

หลักความเสมอภาค (Equity) ในหลักธรรมาภิบาลของการบริหารบ้านเมืองที่ดีนั้นคือ การปฏิบัติราชการที่ให้บริการแก่ประชาชนทุกคนอย่างเท่าเทียมกัน โดยที่ไม่มีข้อจำกัดในเรื่องเพศ วัย ภาษา ฐานะ ที่อยู่อาศัย หรือแม้แต่ความสมบูรณ์ของสภาพร่างกาย ซึ่งจะต้องได้รับบริการจากรัฐอย่างเท่าเทียมกัน

หลักความเสมอภาค (Equity) และ สิทธิมนุษยชน (Human Rights) เหมือนหรือแตกต่างกันอย่างไร

 สิทธิมนุษยชนนั้นเป็นการรับรองว่า ทุกคนที่เกิดเป็นมนุษย์ย่อมมีสิทธิเสรีภาพ และศักดิ์ศรี

 ส่วน”หลักความเสมอภาค” ก็จะเป็นแนวปฏิบัติให้รัฐปฏิบัติต่อประชาชนอย่างเท่าเทียมกันความสิทธิมนุษยชนของประชาชนทุกคนนั่นเอง

อธิบาย สิทธิมนุษยชน (Human Rights) ดังนี้

รัฐธรรมนูญ 2550

 สิทธิมนุษยชนคนไทยนั้น ได้ถูกรับรองใน รัฐธรรมนูญแห่งราชอาณาจักรไทยในหมวดที่ 3 สั่งกำหนดให้องค์กรของรัฐทุกองค์กรคำนึงถึงความเป็นมนุษย์สิทธิและเสรีภาพของประชาชน และประชาชนแต่ละคนสามารถใช้สิทธิและเสรีภาพตามความเป็นมนุษย์ของตนเองอย่างไรก็ได้ ตามแต่จะไม่ละเมิดสิทธิเสรีภาพของคนอื่น ไม่เป็นปฏิบัติต่อ  รัฐธรรมนูญ และไม่ขัดต่อหลักศีลธรรมชั้นดีของประชาชน

สิทธิมนุยชน ดังนี้

 -ความเสมอภาค

 - สิทธิและเสรีภาพส่วนบุคคล

 - สิทธิ์ในกฎหมายยุติธรรม

 - สิทธิในทรัพย์สิน

 - สิทธิและเสรีภาพในการประกอบอาชีพ

 - สิทธิและเสรีและเสรีภาพในการศึกษา

 - สิทธิในการได้รับบริการสาธารณสุขและสวัสดิการจากรัฐ

 - สิทธิในข้อมูลข่าวสารและการร้องเรียน

 - เสรีภาพในการชุมนุมและการสมาคม

 - สิทธิชุมชน

 เมื่อกล่าวถึง สิทธิมนุษยชนแล้ว รัฐธรรมนูญก็ให้เรื่องความเสมอภาคมาเป็นอันดับแรกเพราะหลักความเสมอภาคเป็นหลักพื้นฐานของศักดิ์ศรีความเป็นมนุษย์

 -โดยปฏิบัติราชการ ต้องไม่เป็นไปเพื่อประโยชน์ของบุคคลใดเป็นพิเศษ และจะต้องเท่าเทียมและเสมอภาคกันทุกกลุ่ม

-๒-

 - หลักความเสมอภาคสามารถใช้อำนาจรัฐเป็นหลักสำคัญในการรับรอง และคุ้มครองสิทธิและเสรีภาพของประชาชน และสามารถนำมาตรวจสอบการใช้อำนาจของรัฐ ทั้งนี้ เพื่อควบคุมไม่ให้รัฐใช้อำนาจของตนตามอำเภอใจและการใช้อำนาจของรัฐเรื่องใดก็ตาม รัฐต้องสามารถอธิบายเหตุผลให้ได้ด้วย

 หลักความเสมอภาคถือว่าเป็นหลักพื้นฐานของศักดิ์ศรีและความเป็นมนุษย์ (Human Dignity)

 ความเสมอภาค/ความเที่ยงธรรม (Equity) หมายถึงผู้บริหารจะต้องปฏิบัติหน้าที่และให้ประโยชน์อันพึงมีในเรื่องต่าง ๆกับทุกฝ่ายที่เกี่ยวข้องอย่างเท่าเทียมและเป็นธรรม โดยไม่คำนึงถึงพรรคพวกหรือให้สิทธิประโยชน์แก่กลุ่มใดกลุ่มหนึ่งเป็นพิเศษ

การอธิบาย “หลักความเสมอภาค” ตามรัฐธรรมนูญแห่งราชอาณาจักรไทยที่มีผลต่อประชนชนทุกคน

พระบรมราโชวาท พระบาทสมเด็จพระเจ้าอยู่หัว

“ในบ้านเมืองนั้น มีทั้งคนดีและไม่ดี

ไม่มีใครจะทำให้คนทุกคนเป็นคนดีได้ทั้งหมด

การทำให้บ้านเมืองมีความปกติสุขเรียบร้อย

จึงมิใช่การทำให้ทุกคนเป็นคนดี หากแต่อยู่ที่การส่งเสริมคนดี

ให้คนดีได้ปกครองบ้านเมือง และควบคุมไม่ดีไม่ให้มีอำนาจ

ไม่ให้ก่อความเดือดร้อนวุ่นวายได้”

พระบรมราโชวาทในพิธีเปิดงานชุมนุมลูกเสือแห่งชาติ ครั้งที่ 6

ณ ค่ายลูกเสือวชิราวุธ อำเภอศรีราชา จังหวัดชลบุรี

วันที่ 11 ธันวาคม 2512

 ดังนั้นเรื่องสิทธิเสรีภาพ ความเสมอภาคทั้งหลายเหล่านี้ จึงต้องมีการเรียนอย่างชัดเจนในรัฐธรรมนูญและเป็นหน้าที่ของประชาชนที่จะทำความเข้าใจและรักษาสิทธิของตนด้วย

 หลักความเสมอภาค แบ่งไว้ 2 ส่วนได้แก่

 1. หลักความเสมอภาคทั่วไป

 2. หลักความเสมอภาคเฉพาะเรื่อง

หลักความเสมอภาคทั่วไป

 กล่าวไว้ว่า บุคคลย่อมเสมอกันในทางกฎหมาย ต่างได้รับความคุ้มครองด้านความเท่าเทียมกันมาตรา 31 วรรค 1

 หลักความเสมอภาคเฉพาะเรื่องตามหลักรัฐธรรมนูญ

สำหรับ “ความเสมอภาคเฉพาะเรื่อง” นั้น

ได้แก่    1. ความมีสิทธิเท่าเทียมกันระหว่างหญิงและชาย (มาตรา 30 วรรค 2)

 2. การศึกษาขั้นพื้นฐานไม่น้อยกว่า 12 ปี (มาตรา 43)

 3. บุคคลมีสิทธิเสมอกันในการรับบริการสาธารณสุขที่ได้มาตรฐานและผู้ยากไร้มีสิทธิได้รับการบริการโดยไม่เสียค่าใช้จ่าย

 4. สิทธิได้รับความคุ้มครองโดยรัฐ จากการใช้ความรุนแรงและการปฏิบัติไม่เป็นธรรม เด็กและเยาวชนซึ้งไม่มีผู้ดูแล มีสิทธิได้รับการเลี้ยงดูและการศึกษาอบรมจากรัฐ (มาตรา 53)

-๓-

 5. บุคคลอายุ 60 ปีบริบูรณ์และไม่มีรายได้เพียงพอแก่การยังชีพมีสิทธิได้รับการช่วยเหลือจากรัฐ

(มาตรา 54)

 6. ผู้พิการมีสิทธิได้รับความช่วยเหลือจากรัฐ (มาตรา 55)

 7. หลักความเสมอภาคในการเลือกตั้ง (มาตรา 104)

 8. ความเสมอภาคของพรรคการเมือง (มาตรา 113)

 9. ความเสมอภาคของผู้สมัครรับเลือกตั้งเป็นวุฒิสภา (มาตรา 129)

 มองออกไปนอกประเทศก็เห็นตั้งแต่ วอนสตรีทถึงตะวันออกกลาง เอเซียนปละประเทศเราเอง เรายังอยู่ในโลกความไม่เสมอภาคจริงๆ

 จากการศึกษาข้อมูลทั่วโลก ความไม่เสมอภาคจะจัดกลุ่มได้เป็น 4 ด้าน

การศึกษาความไม่เสมอภาคและความไม่เท่าเทียมกันทางสังคม โดย MDG Achievement Fund and Institute of Development Studies (IDS) สรุปความไม่เสมอภาค 4 ด้าน

 1. ด้านวัฒนธรรมการแบ่งแยกคนกลุ่มต่างๆ

 สีผิว , ชนชั้นวรรณะ

 2. ด้านการเมือง

     นโยบายของรัฐ การตัดสินใจในการจัดทำโดยภาครัฐที่มีผลกระทบต่อความเป็นอยู่ของคนบางกลุ่ม,บางชุมชน บางครั้งผู้ที่อยู่ในพื้นที่ห่างไกล ก็จะถูกละเลยโดยปริยาย

 3. ด้านพื้นที่อยู่อาศัย

 4. ด้านเศรษฐกิจ

    ก็คือ ให้กระจายทรัพยากร กระจายรายได้อย่างไม่ทั่วถึง

เช่น สัดส่วนการถือครองที่ดินในประเทศไทย

 30,000,000 คน มีที่ดิน น้อยกว่า 1 ไร่

 4,500 คน  มีที่ดิน 100 – 999 ไร่

 113 คน  มีที่ดิน มากกว่า 1,000 ไร่

น่าตกใจที่ความร่ำรวยไปกระจุกอยู่ที่คนกลุ่มหนึ่ง

 รวยกระจุก จนกระจาย

และข้อสำคัญ ความเสมอภาคทั้งหลายเหล่านี้ ไม่ได้เกิดขึ้นมาโดยบังเอิญ แต่เกิดมาจากผลนโยบายและการปฏิบัติงานของรัฐ

 เราคงต้องยอมรับว่า ความไม่เสมอภาคเป็นเรื่องที่พูดง่ายแต่ทำยากแต่ก็ต้องทำ และสิ่งที่จะต้องผลักดันในการเตรียมความพร้อมก็คือ ความยุติธรรม

ความไม่เสมอภาค  ความไม่ยุติธรรม

**🏵 🏵 🏵 🏵 🏵 🏵 🏵 🏵 🏵 🏵 🏵 🏵 🏵 🏵 🏵 🏵**